XO Tour Llif3

XO Tour Llif3 הוא סינגל של הראפר האמריקאי ליל עוזי ורט, מתוך המיני-אלבום Luv Is Rage 1.5 ואלבום האולפן Luv Is Rage 2. השיר יצא ב-SoundCloud ב-26 בפברואר 2017,<ref name=Soundcloud></ref> ולאחר מכן לכל פלטפורמות המוזיקה ב-24 במרץ 2017. הרצועה הופקה על ידי TM88, יחד עם JW לוקאס.<ref></ref><ref>https://twitter.com/TM88/status/840998798281326592</ref> השיר הגיע בשיאו למקום השביעי במצעד הבילבורד הוט 100, והפך לשיר של ליל עוזי ורט שהגיע למיקום הגבוה ביותר במצעד נכון לכניסתו, וכן לשיר השני שלו שהגיע לעשירייה הפותחת, לאחר "Bad and Boujee" של מיגוס בהשתתפותו. זהו שירו הפופולרי ביותר של ליל עוזי ורט, אשר זכה למעל למיליארד השמעות בספוטיפיי. המשך לשיר, בשם "P2", נכלל באלבומו השני של ליל עוזי ורט, Eternal Atake, משנת 2020. השיר זכה להכרה כשיר שהחל את עלייתו של ז'אנר האימו ראפ, וכן לסימן ההיכר של ליל עוזי ורט.

==רקע==
השיר נוצר כאשר ליל עוזי ורט החל לשתף פעולה עם המפיק TM88. ליל עוזי ורט יצר במקור קשר עם TM88 באמצעות FaceTime, בזמן ש-TM88 שהה במיאמי ועבד עם הראפרים פיוצ'ר וגוצ'י מיין. הטיסה חזרה של TM88 לאטלנטה התעכבה בעקבות הירי בנמל התעופה פורט לודרדייל. במהלך המתנה של עשר שעות בשדה התעופה בעקבות הירי, איבד TM88 את מטען המחשב הנייד שלו. כאשר TM88 חזר לאטלנטה, הוא לא היה יכול לגשת למחשב הנייד שלו, מה שהוביל אותו ליצור את האינסטרומנטל של השיר באמצעות מחשב ישן ורמקול Beats Pill .<ref></ref>

ב-26 בפברואר 2017 הוציא ליל עוזי ורט את Luv Is Rage 1.5, מיני-אלבום המורכב מארבע רצועות, כולל "XO Tour Llif3", בחשבון ה-SoundCloud. השיר צבר במהירות מיליוני השמעות ותשומת לב ברשתות החברתיות, ובעקבות כך יצא באופן מסחרי.<ref></ref><ref></ref><ref></ref> הפופולריות של השיר הביאה לאתר ויראלי בשם "Lil Uzi Vert Challenge".<ref></ref>

==הרכב==
"XO Tour Llif3" הוא שיר אימו ראפ<ref></ref> באורך של שלוש דקות ושתי שניות.<ref name="itunes.apple.com"></ref> השיר נכתב בסולם סי מינור עם מפעם של 155 פעימות לדקה והתקדמות אקורדים משותפת של Gmaj7—Em—Gmaj7—Bm—A.<ref name="itunes.apple.com"/> השיר נכתב בהשראת היחסים של ליל עוזי ורט עם בריטני בירד והפרידה הסופית של הזוג ביוני 2016.<ref></ref> נושאי השיר מתמקדים בשימוש לרעה בסמים, תוך ציטוט של אלפראזולאם ושימוש בסמים במרשם כדרך להקלה על שברון לב.<ref></ref> ליל עוזי ורט מתייחס לכסף מספר פעמים בשיר, עם שורה אחת המציינת "All my friends are dead" (כל החברים שלי מתים) ומצטט את השימוש בנשיאים שנפטרו בשטרות.<ref></ref><ref name="Billboard"></ref><ref></ref>

TM88 הפיק את השיר ב-FL Studio.<ref></ref> הפקת השיר במקור התרחשה בשיתוף פעולה עם מפיק אחר, JW לוקאס. TM88 האיץ את הקצב המקורי וקיצץ את ההקדמה ואת הבית הראשון, ולאחר מכן השתמש בתוסף "Gross Beat" של FL Studio, כדי לתפעל את עוצמת הקול ואת משך האינסטרומנטל.<ref></ref>

==ביקורות==
מתיו שטראוס מפיצ'פורק הצהיר כי "עוזי מתנגד לקריקטורה מוחלטת בשימוש הליברלי שלו בפרטים כהים ומאניים, וב-'XO Tour Llif3' הוא מתעל את הפינוק של חושים קהים שהיה מושלם אצל פיוצ'ר בעת שיאו ב-DS2".<ref></ref> לגבי ההפקה, שטראוס טען, "ההפקה בסולם המינורי הכמעט פסיכדלית של TM88, מעניקה לנונשלנטיות של עוזי תחושה של חלום בהקיץ". ג'ורדן סרג'נט מ-Spin כתב, "אף על פי שהשיר הוא להיט מיידי בקרב מעריצים צומחים וקדחתניים של עוזי ורט - עד כדי כך שחברת התקליטים שלו עקבה במהירות אחר קליפ אנימציה שהגיע ליוטיוב הבוקר - זה גם משמש כנקודת כניסה טובה לכל מי שעדיין לא פנה לאמן העומד להיות אחד הקולות הנפוצים ביותר בראפ".<ref></ref>

המגזינים קומפלקס ו-Pigeons & Planes דירגו את השיר כשיר הטוב ביותר לשנת 2017,<ref></ref> בילבורד דירג אותו כשיר החמישי הטוב ביותר בשנה,<ref></ref> ג'ון קרמניקה מהניו יורק טיימס כשמיני,<ref></ref> צוות הרולינג סטון דירג אותו במקום ה-17 ברשימת סיכום השנה<ref></ref> ואנטרטיינמנט ויקלי במקום ה-12.<ref></ref>

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|299
|<ref></ref>
|}

==הצלחה מסחרית==
השיר נכנס למצעד הבילבורד הוט 100 של תאריך 4 באפריל 2017 במקום ה-49,<ref></ref> והגיע בשיאו למקום השביעי ב-7 במאי 2017.<ref></ref> על פי נתוני פלטפורמת הסטרימינג ספוטיפיי, השיר היה לאחד מהרצועות המושמעות ביותר של קיץ 2017 בארצות הברית.<ref></ref>

==וידאו קליפ==
ב-13 במרץ 2017, יצא בערוץ היוטיוב של ליל עוזי ורט וידאו קליפ אנימציה ל-"XO Tour Llif3".<ref></ref> הקליפ, שהוגדר כ"טריפי", הונפש על ידי אנדרו ויליאם ראלף והוא מציג גרסה מצוירת של ליל עוזי ורט אוחז בהגה כשהוא מחזיק סיגריה בין אצבעותיו. נכון לאפריל 2021, הקליפ זכה ללמעלה מ-290 מיליון צפיות. הקליפ הפך ללא רשום מאז פרסום הקליפ הרשמי של השיר ב-4 בספטמבר 2017.<ref></ref><ref></ref><ref name="Cowen2"></ref>

ב-4 באוגוסט 2017 פורסם וידאו קליפ המילים של השיר.<ref></ref> הקליפ בוים על ידי ג'ארד הריסון ומציג גרסת אנימציה של עוזי רוכב על אופנועו ממחסנית המטען של מטוס ולשמיים סגולים כששטרות מעופפים באוויר סביבו, ולאחר מכן הוא נוחת על קהל אוהדים.<ref></ref> קליפ המילים גם הוא הפך ללא רשום ביוטיוב החל מ-4 בספטמבר, אך התפרסם שוב ב-16 בדצמבר 2017.<ref></ref><ref></ref><ref></ref>

ב-4 בספטמבר 2017 יצא הווידאו קליפ הרשמי של השיר; הקליפ כולל הופעות קמע של אמני XO דה ויקנד ונאב.<ref name="Cowen2"/> הקליפ בוים על ידי מעצב האופנה וירג'יל אבלו וצולם בצרפת ברובע העשירי של פריז. הקליפ היה לשנוי במחלוקת, לאחר שנודע כי הכתוביות בערבית המשולבות בקליפ באופן סגנוני הן אסתטיות בלבד ואינן תרגום ממשי למילים.<ref name="Suliman"></ref> מתרגם לערבית שהתגייס בעבר לקבוצה ליצירת הכתוביות המקוריות, שנמחקו מאוחר יותר מסיבות לא ידועות, ציין את התוכן של הכתוביות בפני אבלו, שאמר שהוא אוהב את המראה ה'לא נכון' שלהם. נכון לאפריל 2021, לקליפ למעלה מ-434 מיליון צפיות.<ref></ref>

==המשך==
ב-6 במרץ 2020, ליל עוזי ורט הוציא שיר המשך ל-"XO Tour Llif3" בשם "P2", כחלק מאלבום האולפן השני שלו, Eternal Atake. השיר מכיל את מקצב התופים והאלמנטים המלודיים הזהים של הפזמון החוזר של "XO Tour Llif3", תוך שמילות הפזמון שונו ל-"I don't really care 'cause I'm done".<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! אוסטריה (IFPI Austria)
| פלטינה
| 30,000
|-
! בלגיה (BEA)
| זהב
| 15,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| פלטינה
| 133,333
|-
! גרמניה (BVMI)
| פלטינה
| 400,000
|-
! איטליה (FIMI)
| פלטינה ×2
| 100,000
|-
! ניו זילנד (RMNZ)
| פלטינה
| 30,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| פלטינה ×2
| 20,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| יהלום
| 10,000,000
|}

==קישורים חיצוניים==

==הערות שוליים==

קטגוריה:שירי 2017
קטגוריה:שירי ליל עוזי ורט
קטגוריה:שירים באנגלית
קטגוריה:שירים על התאבדות
קטגוריה:שירים על סמים
קטגוריה:שירי יהלום בארצות הברית
קטגוריה:סינגלים בהוצאת אטלנטיק רקורדס